Μελέτη τροποποιημένων επιχρισμάτων με βάση τον πηλό για την προστασία ωμοπλινθοδομών έναντι υγρασίας
Creators: name: Πιτυτζόγια, Αναστασία Βασιλείου
Publisher: name: Aristotle University of Thessaloniki
Year: 2015
Subjects: πηλός
ωμοπλινθοδομή
πηλοκονίαμα
clay
adobe
coating

description: Οι τεχνικές κατασκευής με πηλό αποτελούν βασικό στοιχείο της αρχιτεκτονικής κληρονομιάς της χώρας μας αλλά και ολόκληρου του κόσμου. Τα τελευταία χρόνια υπάρχει αυξημένο επιστημονικό ενδιαφέρον, διότι λόγω της βιοκλιματικής του ικανότητας αλλά και του χαμηλού κόστους ο πηλός αποτελεί μια ρεαλιστική εναλλακτική υλικού δόμησης. Η υγρασία αποτελεί μία από τις κύριες αιτίες διάβρωσης των κατασκευών από πηλό. Αντικείμενο μελέτης της παρούσας διπλωματικής εργασίας είναι η ενίσχυση των ωμοπλινθοδομών έναντι υγρασίας με τη χρήση τροποποιημένων επιχρισμάτων. Πραγματοποιήθηκε πειραματική διερεύνηση τροποποιημένων επιχρισμάτων με βάση τον πηλό τα οποία χρησιμοποιήθηκαν για την επικάλυψη ωμοπλίνθων. Η πειραματική διαδικασία χωρίζεται σε δύο φάσεις και περιγράφεται αναλυτικά στο 4ο κεφάλαιο. Στην πρώτη φάση μελετήθηκαν 10 συνθέσεις ενυδατωμένων κονιών, οι οποίες υποβλήθηκαν σε ελέγχους συστολής ξήρανσης, πορώδους, μηχανικών αντοχών και συμπεριφοράς σε κύκλους ύγρανσης – ξήρανσης και ψύξης – απόψυξης. Όλες οι συνθέσεις περιείχαν πηλό και άσβεστο, προστίθενται όμως και άλλα υλικά για την πρόσδοση χαρακτηριστικών υδροφοβικότητας και ανθεκτικότητας. Προστέθηκε σε όλες τις συνθέσεις μικρή ποσότητα από λινέλαιο και τα υπόλοιπα πρόσθετα που χρησιμοποιήθηκαν για την παρασκευή των συνθέσεων ήταν πυριτικό νάτριο και υδροξείδιο του νατρίου, νανοπυρίτιο, λευκό τσιμέντο, μετακαολίνης, Silica fume, ίνες νανοάνθρακα και ίνες πολυπροπυλενίου. Επίσης σε μία σύνθεση αντικαταστάθηκε η αερική άσβεστος με υδραυλική άσβεστο. Στην δεύτερη φάση της πειραματικής διαδικασίας επιλέχθηκαν τρεις από τις συνθέσεις της πρώτης φάσης που εκτιμήθηκε ότι είχαν καλύτερες ιδιότητες και έγινε εφαρμογή τους σε συμπιεσμένες ωμοπλίνθους, που είχαν παραχθεί εργαστηριακά. Διερευνήθηκε ο τρόπος εφαρμογής του επιχρίσματος, η αντίσταση στην υγρασία και η συνάφεια μεταξύ του επιχρίσματος και των ωμοπλίνθων. Πραγματοποιήθηκε δοκιμή τριχοειδούς αναρρόφησης, γωνίας επαφής σταγόνας και δοκιμή προσδιορισμού αντοχής πρόσφυσης "pull off". Ακολουθεί στο 5ο κεφάλαιο η εξαγωγή γενικών συμπερασμάτων και προτάσεων για περαιτέρω διερεύνηση. Συμπεραίνουμε ότι η χρήση τροποποιημένων επιχρισμάτων μπορεί να βελτιώσει τις ιδιότητες των ωμοπλινθοδομών είτε στη φάση της παρασκευής τους είτε κατά την επισκευή υφιστάμενης κατασκευής και να αποτελέσει μια επέμβαση συμβατή με το υπόστρωμα και αντιστρέψιμη καθώς επίσης και οικονομική.
description: Earthen construction constitutes an important element of the architectural heritage. In the last years there is an increased scientific interest, because, as a result of its bioclimatic behavior and of its low cost, earth constitutes a realistic alternative for building construction. The problem of the preservation of earth constructions arises from their vulnerability to earthquake movements and water erosion. The subject of this research is the reinforcement of unbaked brick masonry against moisture with the application of modified coatings based on clay. The experimental procedure is separated in two phases. In the first phase hydrated mortars (pastes) with 10 different compositions were studied. They were subjected to tests in order to evaluate their porosity, drying shrinkage percentage, resistance to wetting – drying and freeze – thaw cycles and mechanical properties. All compositions contained clay and air lime with the addition of materials which concluded in giving to the plasters characteristics of hydrophobicity and durability. Linseed oil was added in all compositions and the rest of the additives that were used for the preparation of the plasters were NaSi and NaOH, nano-silica (SiO2), white cement, Silica fume, carbon nanofibers and polypropylene fibers. Also in one coating composition the air lime was substituted by hydraulic lime. In the second phase of the experiments, three coating compositions were chosen, which were estimated to have the best characteristics, and the application of the coatings to compressed adobes was conducted. The procedure of the application, the resistance to moisture and the cohesion between the coating and the adobe was tested. The resistance against moisture was investigated with capillary absorption tests and drop shape analysis and the coherence between the coating and the adobe with pull off tests. General conclusions and suggestions for further research follow in chapter 5. These results lead to the conclusion that the use of modified plasters can be a compatible and cost effective intervention that will enhance the properties of the unbaked brick masonry, either during the preparation of the compressed earth blocks either for the retrofit of existing earth block structures.